
NATJEČAJNI UVJETI

ZA OTVORENI JAVNI NATJEČAJ ZA PRODAJU GRAĐEVINSKOG ZEMLJIŠTA U
„GOSPODARSKOJ ZONI JUGOISTOK“ u Donjoj Motičini

1. Podaci o Prodavatelju: Općina Donja Motičina, Matije Gupca 62, 31513 Donja Motičina
2. Kontakt telefon:	Tel: 031/ 606-116 e-mail: donja.moticina@gmail.com

3. Predmet natječaja :	PRODAJA    U    GRAĐEVINSKOG    ZEMLJIŠTA    U
„GOSPODARSKOJ ZONI JUGOISTOK“ U DONJOJ MOTIČINI

	Red. broj
	Katastarska čestica
	Kultura
	Površina za građenje (m2)
	Početna cijena (EUR)
	
	Min. broj zaposlenih

	1.
	1336/6
	pašnjak 
	8854

	19.922,00
	
	1

	2.
	1336/7
	pašnjak 
	15910
	35.798,00
	
	1

	3.
	1336/9
	pašnjak 
	3721
	8.372,00
	
	1

	4.
	1336/10
	pašnjak 
	3566
	8.024,00
	
	1

	5.
	1336/11
	pašnjak 
	3900
	8.775,00
	
	1

	6.
	1336/12
	pašnjak 
	11763
	26.467,00
	
	1



4. Dopustiv opseg ponude: Jedan Ponuditelj može dati ponudu za maksimalno dvije parcele.

Ponuđena cijena ne može biti niža od početne cijene. Djelatnost za koju se nastoji osigurati zemljište mora biti dopustiva u smislu točke 15. ovih uvjeta. Element ponude koji se odnosi na broj uposlenih djelatnika ne smije biti manji od propisanog minimuma.
5. Poslovni plan
Poslovni plan treba biti izrađen stručno, mora biti čitljiv i razumljiv, orijentiran prema tržištu i sadržavati realnu razvojnu viziju. Ponuditelj je dužan uz Ponudu priložiti Poslovni plan. Minimalan sadržaj Poslovnog plana opisan u točki 17. ovih natječajnih uvjeta.
6. Dokazivanje sposobnosti
Dokazi se prilažu u izvorniku ili u preslici.

7. Kriterij za odabir
U slučaju da za istu parcelu pristigne više ponuda najprihvatljivijom ponudom za pojedine parcele smatrat će se ponuda koja dobije najveći broj bodova prema kriterijima za odabir najpovoljnije ponude i koja ispunjava sve natječajne uvjete.
U slučaju da postoji više kandidata koji imaju jednak broj bodova prednost se daje Ponuditelju koji je ponudio najvišu cijenu za predmetnu parcelu.
U slučaju da za pojedinu parcelu pristigne samo jedna ponuda smatrat će se da prihvatljiva ukoliko ispunjava sve natječajne uvjete.
8. Način i rok priopćavanja odabira
Svi Ponuditelji koji su sudjelovali u natječaju, nakon izbora ponuditelja bit će pisano na dokaziv način obaviješteni o izboru Ponuditelja najkasnije u roku od 10 dana od dana donošenja Odluke o odabiru, odnosno prihvaćanju ponude.

9. Provjera dokaza o sposobnosti Ponuditelja
Prodavatelj može od Ponuditelja čija je ponuda prihvaćena ili ocijenjena najprihvatljivijom zatražiti ponovnu provjeru dokaza sposobnosti ponovnom dostavom traženih dokaza, osobito u slučaju sumnje u ispravnost s ponudom dostavljenih dokumenata.
10. Podnošenje i otvaranje ponude
Ponude s traženom dokumentacijom podnose se Prodavatelju putem pošte preporučeno ili se predaju osobno, na adresu Općina Donja Motičina, Matije Gupca 62, 31513 Donja Motičina, u zatvorenoj omotnici s naznakom – «OTVORENI JAVNI NATJEČAJ za prodaju građevinskog zemljišta u „GOSPODARSKOJ ZONI JUGOISTOK“ u Donjoj Motičini, - NE OTVARATI».
Otvaranje prispjelih ponuda je javno svakog petka u mjesecu u 12:00 sati.
Natječaj će biti otvoren dok sve ponuđene građevinske čestice ne budu prodane.
Iz teksta natječaja brisat će podaci o prodanim građevinskom česticama ili ponovo uvoditi podaci o građevinskim česticama koje su vraćene u posjed Općine.
Nepotpune i neispravne ponude neće se razmatrati.
Ocjena i rangiranje ponuda izvršit će se u roku od 5 dana od dana otvaranja ponuda.

11. Uvid u dokumentaciju o Industrijskoj zoni
Svi zainteresirani Ponuditelji mogu izvršiti uvid u dokumentaciju o „Gospodarskoj zoni jugoistok“ u Donjoj Motičini svakog radnog dana (ponedjeljak – petak), do završetka natječaja uz prethodnu najavu na broj telefona: 031/606-116. Kartografski prikaz parcela po površini, granice parcela kao i njihove osnovne karakteristike mogu se dobiti na uvid kod Prodavatelja, kao i uvid u vlasničke listove predmetnih katastarskih čestica.
Kvalificiranu interpretaciju važećeg Urbanističkog plana uređenja „Gospodarske zone Jugoistok Donja Motičina zainteresirani mogu dobiti u Općini Donja Motičina.
12. Pogodnosti za investitora
Investitore u GOSPODARSKOJ ZONI JUGOISTOK“ u Donjoj Motičini, dodatno potiče slijedećim posebnim pogodnostima za davanja koja su u nadležnosti Općine Donja Motičina:
a) oslobođenje od plaćanja komunalnog doprinosa,
b) investitor se do isteka tri godine od dana početka obavljanja djelatnosti u cijelosti oslobađa obveze plaćanja komunalne naknade,
c) mogućnost priključenja na komunalne vodne građevine i plinsku mrežu
d) dostupnost na terenu potrebne snage električne energije
e) asfaltirani cestovni priključak od ulične međe svake parcele do kolnika izveden i uključen u cijenu parcele,

13. Položajne pogodnosti Zone
· položajne i infrastrukturne pogodnosti Gospodarske zone Jugoistok
· izvrsna prometna povezanost i tranzitni potencijal: Neposredan izlaz na državnu cestu D2 (podravska magistrala Osijek – Virovitica) s brzim pristupom obližnjem čvorištu za državnu cestu D53, čime se osigurava neometan i brz protok roba i usluga.
· strateška makrolokacija i blizina međunarodnih tržišta: Povoljan geostrateški položaj s udaljenošću od samo 35 km do granice s Mađarskom (EU tržište), 55 km do granice s BiH te lakom dostupnošću autocestovne mreže (udaljenost cca 30 km), što lokaciju čini idealnom za izvozno orijentirane i logističke djelatnosti.
· sinergija gospodarskog okruženja: Smještaj neposredno uz šire područje grada Našica omogućava dostupnost kvalitetnih ljudskih potencijala, administrativnih i uslužnih kapaciteta, uz istovremeno izbjegavanje urbanih gužvi i olakšanu manipulaciju teretnim vozilima.
· sveobuhvatno komunalno opremanje u tijeku: Područje zone nalazi se u ciklusu aktivnog infrastrukturnog razvoja.
Trenutno su u tijeku radovi na izgradnji vodovodne i kanalizacijske mreže, nakon čega odmah slijedi izgradnja internih prometnica, javne rasvjete i ostale prateće infrastrukture, što budućim investitorima jamči osiguran i potpuno opremljen prostor za početak poslovanja.
· proaktivna podrška i prostorni potencijal: povoljno i poticajno poslovno okruženje s proaktivnim pristupom Općine prema investitorima te mogućnost dugoročnog prostornog planiranja i širenja gospodarskih kapaciteta.
14. Dopustive djelatnosti u Gospodarskoj zoni za potrebe ovog natječaja
Za potrebe provedbe ovog natječaja na području GOSPODARSKE ZONE JUGOISTOK“ u Donjoj Motičini dopustive djelatnosti utvrđene po NKD 2025 su:
Skupina B
· 08.11.0 Vađenje ukrasnoga kamena, vapnenca, gipsa, škriljevca i drugoga kamena
Skupina C
· 22.2 Proizvodnja proizvoda od plastike 
· 23.6 Proizvodnja proizvoda od betona, cementa i gipsa 
· 25.1 Proizvodnja metalnih konstrukcija i njihovih dijelova 
· 31.0 Proizvodnja namještaja 
· 33.1 Popravak proizvoda od metala, strojeva i opreme

Skupina F
· 43.2 Građevinski instalacijski radovi; 
43.21  Elektroinstalacijski radovi  
43.22 Uvođenje instalacija vodovoda, kanalizacije i plina te instalacija za grijanje i klimatizaciju 
43.34.  Soboslikarski i staklarski radovi  

Skupina G
· [bookmark: _Hlk234827331]45.2 Održavanje i popravak motornih vozila 
· 47.3 Trgovina na malo motornim gorivima i mazivima u specijaliziranim prodavaonicama 

     Skupina H 
· 49.41.0 Cestovni prijevoz robe	

15. Opći uvjeti natječaja
U svemu vezanom za javni natječaj i ugovor koji će se sklopiti, te ispunjenje ugovora, kao i sva druga pitanja u odnosu ponuditelja, primjenjuju se isključivo uvjeti iz natječajne dokumentacije, uz primjenu propisa i pravila utvrđenih pravom i pravnim poretkom Republike Hrvatske.

Za eventualne sporove nadležan je Općinski sud u Đakovu, Stalna služba Našice. Ponude moraju biti dostavljene na hrvatskom jeziku i latiničnom pismu.
U Zoni će se pratiti aktivnosti svih odabranih Ponuditelja kako bi se osiguralo da su sve ugovorene obveze ispunjene. Jednom godišnje, Prodavatelj će provjeriti poslovanje svakog poduzetnika u Industrijskoj zoni, s ciljem ocjenjivanja njihovog napretka.
Općina Donja Motičina, kao Prodavatelj, sklapa kupoprodajni ugovor s odabranim Ponuditeljem za određenu nekretninu za koju se ponuditelj natjecao u roku od 15 dana od dana dostave Odluke o odabiru najpovoljnijeg ponuditelja odnosno Odluke o prihvaćanju ponude. Odluku o odabiru odnosno Odluku o prihvaćanju ponude donijet će općinski načelnik ili Općinsko vijeće, ovisno o visini ponuđenog iznosa za kupoprodaju u skladu s posebnim propisom.
Kupoprodaja se vrši po načelu „viđeno-kupljeno“.

16. Posebni uvjeti natječaja

Kupoprodajna cijena za predmetnu nekretninu je ona koja je prihvaćena u natječaju za odabranog Ponuditelja. Odlukom o odabiru, odnosno odlukom o prihvaćanju ponude, Ponuditelj će biti pozvan da u određenom roku, ne duljem od 15 dana od dana primitka te Odluke, pristupi potpisivanju kupoprodajnog ugovora. Ukoliko to ne učini, smatrat će se da je od ugovora odustao, čime gubi pravo na povrat plaćene jamčevine.

Odgoda tijeka rokova zbog komunalnog opremanja
Budući da predmetno zemljište u Gospodarskoj zoni trenutačno nije u potpunosti komunalno opremljeno, ugovoreni rokovi za ishođenje građevinske dozvole te početak i završetak gradnje gospodarskog objekta ne počinju teći od dana sklapanja kupoprodajnog ugovora. Rokovi počinju teći od dana kada Općina Donja Motičina pisanim putem (preporučenom pošiljkom) obavijesti Investitora da je komunalna infrastruktura (pristupna cesta, voda, odvodnja, električna energija) izgrađena do razine koja tehnički i pravno omogućava ishođenje građevinske dozvole i priključenje planiranog objekta.

Dinamika plaćanja i osiguranje zadužnicom
Namjera je Prodavatelja maksimalno potaknuti investicije, stoga ukupan iznos koji Investitor mora platiti, pod uvjetom da ispuni sve ugovorne obveze, iznosi 10% ugovorene kupoprodajne cijene. Plaćena jamčevina uračunava se u kupoprodajnu cijenu kao unaprijed plaćeni dio. Iznos koji predstavlja razliku između plaćene jamčevine i 10% ponuđene kupoprodajne cijene, Ponuditelj je dužan uplatiti u roku od 30 dana od dana potpisa ugovora. Preostalih 90% kupoprodajne cijene Investitor ne uplaćuje na račun Općine, već kao sredstvo osiguranja za taj iznos po stjecanju prava na upis vlasništva Prodavatelju predaje običnu ili bjanko zadužnicu potvrđenu (solemniziranu) kod javnog bilježnika kod javnog bilježnika. Ponuditelja koji ispuni sve ugovorne obveze (izgradnja objekta i zapošljavanje), Prodavatelj će trajno osloboditi obveze plaćanja tih 90% kupoprodajne cijene.
Obveze Investitora i rokovi
Prijenos nekretnina u vlasništvo Investitora uvjetuje se ispunjenjem obveze pribavljanja akta na temelju kojega se može pristupiti gradnji gospodarskih građevina (pravomoćne građevinske dozvole za građenje cijele građevine) navedene u ugovoru. Za potrebe pribavljanja građevinske dozvole, Prodavatelj se obvezuje po potrebi poduprijeti dokaze o pravnom interesu Investitora.
· Ishođenje dozvole: Pravomoćnu građevinsku dozvolu Investitor je dužan pribaviti u roku od 18 mjeseci od dana primitka pisane obavijesti Općine Donja Motičina o izgrađenosti komunalne infrastrukture. U slučaju da Investitor građevinsku dozvolu ne pribavi pravodobno, smatrat će se da je ugovor raskinut, bez prava Investitora na povrat uplaćenih 10% kupoprodajne cijene.
· Početak gradnje: U roku od 2 godine od dana primitka navedene obavijesti, Investitor je u obvezi započeti gradnju (na način propisan Zakonom o gradnji). Sankcija za neizvršenje ove obveze je raskid ugovora i povrat nekretnina u vlasništvo Prodavatelja na temelju ugovora.
· Završetak gradnje: Investitor je dužan u roku od 5 godina od dana primitka navedene obavijesti dovršiti građenje svih građevina te započeti s obavljanjem svih djelatnosti iz Poslovnog plana.
Po pravodobno pribavljenoj građevinskoj dozvoli Investitor stječe pravo upisa prava vlasništva.
Pri upisu vlasništva Investitora istovremeno će se upisati ograničenje prava vlasništva u smislu zabrane otuđenja istih nekretnina koje traje sve do ispunjenja svih ugovornih obveza, odnosno do dostave dokaza o ishođenju uporabne dozvole i zapošljavanju radnika.
Uvjeti za oslobođenje plaćanja 90% kupoprodajne cijene
Ispunjenje ugovornih obveza kao uvjet za oslobađanje obveze plaćanja dijela kupoprodajne cijene Investitor ostvaruje na sljedeći način:
1. Dovršenje cjelovite građevine Investitor dokazuje dostavom primjerka akta nadležnog tijela o uporabljivosti za izgrađene objekte (uporabna dozvola) i rješenjem nadležnog ureda za početak obavljanja gospodarske djelatnosti, ukoliko je pribavljanje takvog rješenja uvjetovano posebnim propisom.
2. Ispunjenje uvjeta zapošljavanja određenog broja zaposlenika dokazuje se od poslodavca ovjerenom listom i priloženim potvrdama HZMO-a o radnopravnom statusu (ERPS) svakog zaposlenika.
Dostavom svih ovih dokaza Investitor stječe pravo na umanjenje kupoprodajne cijene za 90%.
Sankcije i aktivacija sredstava osiguranja
Ukoliko Investitor u naznačenom roku ne dostavi Prodavatelju dokaze o ispunjenju ugovornih obveza (dovršen objekt i zaposleni radnici), gubi pravo na oslobođenje plaćanja preostalog dijela cijene. U

tom slučaju Investitor je u obvezi, odmah po pozivu Prodavatelja, uplatiti preostalih 90% kupoprodajne cijene, uvećano za ugovornu kaznu u visini od 10% ugovorene kupoprodajne cijene. U slučaju neispunjenja ovog zahtjeva za plaćanjem, Prodavatelj će odmah aktivirati predanu običnu ili bjanko zadužnicu radi naplate cjelokupnog dospjelog potraživanja.
Investitor bez izričite pisane suglasnosti Prodavatelja ne može u roku od 5 godina od dana ishođenja uporabne dozvole i početka rada promijeniti djelatnost na kupljenoj nekretnini, izvršiti promjenu Poslovnog plana niti prenijeti svoja prava i obveze na drugu pravnu osobu.
U suprotnom, primijenit će se ista sankcija naplate preostalog iznosa i ugovorne kazne. U svim slučajevima raskida ugovora radi neispunjenja određene bitne obveze, Prodavatelj će Investitoru (odnosno Ponuditelju) činjenicu nastupa raskida ugovora priopćiti pisanom obaviješću dostavljenom preporučenom poštom ili na drugi dokaziv način.
Sve troškove u svezi sa sklapanjem kupoprodajnog ugovora, uključujući troškove javnog bilježnika (ovjera potpisa, solemnizacija zadužnice), troškove provedbe upisa prava vlasništva i drugih tereta u zemljišnim knjigama te eventualne poreze na promet nekretnina, u cijelosti snosi Kupac (Investitor).
17. Poslovni plan

Poslovni plan mora imati najmanje sljedeći sadržaj:

1. PODACI O PODUZETNIKU
2. POLAZIŠTE
2.1. Nastanak poduzetničke ideje
2.2. Vizija poduzetničkog pothvata
3. PREDMET POSLOVANJA
3.1. Opis postojećeg poslovanja
3.2. Opis poslovanja i djelatnosti u projektu
4. LOKACIJA
4.1. Opis lokacije poduzetnika
4.2. Opis zaštite i utjecaja na okolinu
5. TEHNOLOŠKO-TEHNIČKI ELEMENTI
ULAGANJA
5.1. Opis strukture ulaganja (tehnička, tehnološka)
5.2. Struktura i broj postojećih zaposlenika
5.3. Struktura, broj i dinamika novozaposlenih
6. TRŽIŠNA OPRAVDANOST
6.1. Tržište nabave
6.2. Tržište prodaje

7. FINANCIJSKI ELEMENTI PODUHVATA
7.1. Formiranje ukupnog prihoda
7.2. Investicije u osnovna sredstva
7.3. Poslovni rashodi
7.3.1. Materijalni troškovi
7.3.2. Procjena troška osoblja – bruto plaće
7.3.3. Proračun amortizacije
7.4. Ulaganje u obrtna sredstva
7.5. Izvori financiranja
7.6. Projekcija računa dobiti i gubitaka

8. ZAKLJUČNA OCJENA

18. Kriterij za vrednovanje ponuda

Nakon utvrđivanja prihvatljivih i valjanih ponuda, za parcele za koje se natječe veći broj Ponuditelja, vrši se bodovanje. Ponuda se boduje prema 2 kriterija. Ukupan najviši mogući zbroj bodova nije ograničen. U slučaju da dva ili više Ponuditelja daju ponude s jednakim brojem bodova za istu parcelu, prednost će imati Ponuditelj koji je ponudio višu kupoprodajnu cijenu. U slučaju da dva ili više Ponuditelja ostvare jednak broj bodova te ponude identičnu kupoprodajnu cijenu, prednost će imati onaj Ponuditelj čija je ponuda ranije zaprimljena (prema datumu i vremenu zaprimanja na prijamnom štambilju Prodavatelja).

Osnovni uvjet za prihvaćanje ponude:
Minimalan broj uposlenih djelatnika za svaku parcelu u Gospodarskoj zoni Jugoistok iznosi 1 (jedan) djelatnik. Ponude koje u Poslovnom planu ne predviđaju zapošljavanje najmanje jednog djelatnika smatrat će se neprihvatljivima.
Kriteriji za bodovanje:
Ponuđena cijena parcele
Ponuditelj se boduje s onoliko bodova za koliko je ponuđena cijena viša od početne cijene, mjereno u relativnom odnosu (postotku).
Postotak odstupanja, kao i broj dobivenih bodova, zaokružuju se na način da se vrijednost od 0,5 i viša zaokružuje na viši cijeli broj. Za svaki 1 postotni poen pozitivnog odstupanja ponuđene cijene od početne cijene, Ponuditelju se dodjeljuje 1 bod.

Broj uposlenih radnika u Gospodarskoj zoni
Uposleni su oni radnici koji će biti raspoređeni na radno mjesto u objektu unutar Gospodarske zone. Za svakog uposlenog radnika po broju iznad minimalno propisanog (dakle, za svakog drugog i sljedećeg djelatnika), Ponuditelju se dodjeljuju 2 boda.
(Primjer: Ponuditelj Poslovnim planom planira zapošljavanje ukupno 4 djelatnika. Oduzima se obvezni minimum od 1 djelatnika, te se za preostala 3 djelatnika dodjeljuju bodovi. Boduje se: 3 djelatnika x 2 boda = 6 bodova.)
Konačan broj uposlenih dokazuje se izvodom o radnom statusu pri HZMO-u.

Tablični prikaz kriterija za vrednovanje ponuda

	REDNI BROJ
	OPIS KRITERIJA
	NAČIN IZRAČUNA
	BROJ BODOVA

	
1.
	
PONUĐENA CIJENA
	Relativno odstupanje iznad početne cijene parcele. (Izračunava se točan postotak A zaokružen na puni broj: 1% = 1 bod)
	
A x 1

	

2.
	
BROJ UPOSLENIH DJELATNIKA
	Podatak se utvrđuje uvidom u Poslovni plan. Boduje se razlika naviše u odnosu na propisani minimalni broj (1 djelatnik). Broj dodatnih djelatnika označava se slovom B. (1 dodatni djelatnik = 2 boda)
	

B x 2



19. Ponuditelji uz Ponudu moraju priložiti slijedeće isprave:

a) za trgovačka društva:
· Dokaz o registraciji tvrtke (Izvadak iz sudskog registra, ne stariji od 30 dana od dana podnošenja ponude),
· Obavijest o razvrstavanju poslovnog subjekta ili dijela poslovnog subjekta prema djelatnosti (od DZS-a),
· Financijska izvješća (završni račun, račun dobiti i gubitka) za zadnju poslovnu godinu, osim za novoosnovana trgovačka društva, a za trgovačka društva koja su kraće poslovala za posljednju dostupnu financijsku godinu,
· BON-2/SOL-2 dokument (ne stariji od 30 dana od dana podnošenja ponude),
· Potvrdu Porezne uprave o plaćenim svim javnim davanjima (ne stariju od 30 dana od dana podnošenja ponude),
· Poslovni plan,
· Dokaz o uplaćenoj jamčevini (10% početne vrijednosti parcele/parcela za koje se natječe). (Napomena: Potvrdu Općine Donja Motičina o nepostojanju duga prema Općini nije nužno dostavljati jer će stanje duga po službenoj dužnosti utvrditi službene osobe Prodavatelja – Ponuditelj ne smije imati duga prema Općini Donja Motičina na dan podnošenja ponude).
b) za obrte:
· Dokaz o registraciji obrta (Izvadak iz Obrtnog registra, ne stariji od 30 dana od dana podnošenja ponude),
· Financijska izvješća (DOH formulari, odnosno PO-SD obrazac za obveznike paušalnog oporezivanja) za posljednju dostupnu financijsku godinu, osim za novoosnovane obrte,
· BON-2/SOL-2 dokument (ne stariji od 30 dana od dana podnošenja ponude),
· Potvrdu Porezne uprave o plaćenim svim javnim davanjima (ne stariju od 30 dana od dana podnošenja ponude),
· Poslovni plan,
· Dokaz o uplaćenoj jamčevini (10% početne vrijednosti parcele/parcela za koje se natječe). (Napomena: Potvrdu Općine Donja Motičina o nepostojanju duga prema Općini nije nužno dostavljati jer će stanje duga po službenoj dužnosti utvrditi službene osobe Prodavatelja – Ponuditelj ne smije imati duga prema Općini Donja Motičina na dan podnošenja ponude).

